Vieiros: Galiza Hoxe - A CIG ve a sentenza contra Pintos coma un "intento de coaccionar a liberdade sindical"\nNove meses de cárcere por, supostamente, agredir un axente\nA CIG ve a sentenza contra Pintos coma un "intento de coaccionar a liberdade sindical"\nO secretario comarcal en Ferrolterra, X. Anxo López Pintos, foi acusado de participar activamente nos enfrontamentos que se produciron entre os axentes e as mariscadoras en Mugardos, en 2001.\nRedacción - 17:54 02/06/2009\nTags: CIG condena Ferrolterra Mugardos Xesús Anxo López Pintos\nO secretario comarcal da CIG en Ferrolterra, Xesús Anxo López Pintos, anunciou esta terza feira que ha recorrer ante a Audiencia Provincial da Coruña a sentenza que o condena a nove meses de prisión por unha suposta agresión a un axente da policía autonómica, ao considerar que non responde á realidade, e que se trata dun "intento de coaccionar a súa liberdade sindical".\nO xulgado do Penal número 2 considerou probado que López Pintos "é autor criminalmente responsábel" dun "delito contra axentes da autoridade" e outro de lesións, por, supostamente, ter agredido cun croio a un policía durante os enfrontamentos entre os axentes e as mariscadoras, producidos en Mugardos en 2001, no marco do conflito entre as traballadoras e a patroa maior da confraría naquela altura, Oliva Bonome.\n"Esta sentenza pretende anular, pola vía xudicial, unha persoa"\n"Xesús Anxo López Pintos non é ningún delincuente", asegurou o propio sindicalista para encetar unha conferencia de prensa na que se trataba o seu caso. A seguir, López Pintos engadiu que "hai un intento de parar e coaccionar o labor sindical da CIG", e afirmou que, pese a sentirse baixo presión, non vai renunciar "á defensa dos traballadores". Nesta liña, insistiu en que nunca agrediu a policía, e que, pola contra, tanto el coma varias mariscadoras resultaron lesionadas durante aquel altercado.\nNa súa quenda, o secretario de organización da CIG na comarca, Francisco Cartelle, engadiu que "non é casual esta sentenza na figura dun sindicalista", xa que, "ante as leis laborais que favorecen os empresarios, a xustiza non actúa". Ademais de sinalar que este sentenza "pretende anular, pola vía xudicial, unha persoa", Cartelle dixo que dende a central sindical non van "cesar na defensa dos intereses dos traballadores, aínda que teñamos que estar nos xulgados".\nSuspenden o xuízo contra López Pintos, secretario da CIG en Ferrolterra


Preto de 500 deportistas daranse cita no Campionato Galego de Piragüismo de Inverno - Diputación Provincial de Ourense\nA proba deportiva terá lugar o 23 de febreiro, en Castrelo de Miño.\nOurense, 20 de febreiro de 2019.- Preto de 500 deportistas procedentes de 41 clubs de toda Galicia daranse cita o día 23 de febreiro, en Castrelo de Miño, no Campionato Galego de Piragüismo de Inverno, "a primeira competición oficial da tempada 2019 e ademais será un campionato clasificatorio para o Campionato de España de Piragüismo de Inverno a celebrar en Sevilla a mediados de marzo", explicou o vicepresidente da Deputación de Ourense, Rosendo Fernández hoxe no Pazo Provincial na presentación deste evento deportivo.\nO presidente da Federación Galega de Piragüismo dixo que esta proba é "o pistoletazo da nova tempada 2019 do piragüismo galego e a antesala do campionato de España de Sevilla. En ningún lugar do mundo acontece o de Galicia, 40 clubs, preto de 500 deportistas só de categoría veterana, senior e xuvenil, e continuamos a traballar para traer máis actividade para Castrelo de Miño". De feito, Alfredo Bea adiantou que entre os proxectos futuros nos que se están a traballar atópase "atraer para o ano 2020 competicións internacionais", así como que para este ano "o piragüismo galego estea no Plan XOGAPE, para que este deporte estea nos colexios, por tratarse do deporte que máis medallas e éxitos aporta a Galicia".\nOutro dos obxectivos da Federación Galega de Piragüismo é "abrir este deporte a toda a cidadanía para que todos poidan gozar do deporte, da terra, da paisaxe e da defensa do mesmo", sinalou Alfredo Bea, quen afirmou que "Galicia é piragüismo".\nPola súa parte, o alcalde de Castrelo de Miño agradeceu á Deputación de Ourense a súa colaboración e dixo que para o seu municipio é "unha satisfacción que non só o remo, senón tamén o piragüismo teña a súa casa no noso territorio, pois levamos tres anos consecutivos celebrando un Campionato Galego, e continuaremos a apostar para que Castrelo de Miño sexa referente dos deportes náuticos da provincia de Ourense".


O CIFP Carlos Oroza, de Pontevedra, dá un paso máis na súa aposta pola innovación no ámbito da Formación Profesional coa posta en marcha dunha nova aula de I+D de última xeración coa que o alumnado dos ciclos das familias de industrias alimentarias e de hostalaría e turismo recibirá unha formación de maior calidade.\nO conselleiro de Cultura, Educación e Ordenación Universitaria, Román Rodríguez, participou no acto inaugural desta aula, concibida como un espazo polivalente que funcionará como centro de formación e no que se poderán realizar tamén tarefas de investigación e innovación culinaria, e exposición de produtos. Ademais da formación do alumnado do centro, acollerá tamén de xeito puntual clases maxistrais de recoñecidos profesionais do ámbito da hostalaría e a restauración, así como formación continua para traballadores.\nA aula de I+D está dividida en dúas partes, unha de cociña e outra que é unha grada con capacidade para 60 persoas, desde a que poden asistir a demostracións e showcookings, entre outras actividades. A zona de cociña está dotada cos elementos máis innovadores como electrodomésticos, un forno de última xeración, placa de indución, prancha xaponesa e grella.\nNo acto inaugural o conselleiro Román Rodríguez estivo acompañado do director do CIFP, Manuel Hermo; do secretario xeral técnico da consellería, Jesús Oitavén; do director xeral de Educación, FP e Innovación Educativa, Manuel Corredoira; e do director xeral de Centros e Recursos Humanos, José Manuel Pinal, entre outros. Ademais, o ex alumno do centro e na actualidade xerente de varios negocios de hostalaría en Pontevedra, Rubén González Vallejo, fixo unha exposición gastronómica; mentres que Diego López, colaborador do CIFP, expuxo unha interpretación do cocido de Lalín.


Hola tod@s! Dende o equipo de Normalización e Dinamización Lingüistica e da Biblioteca José Fontenla Leal, queremos facer partícipes a todos do homenaxe que se fixo na Biblioteca do noso Centro o día 12/12/12 as 12:00 h . en consonancia cunha iniciativa que se formulou e se fixo eco nas Bibliotecas que están adscritas no PLAMBE. No noso Centro e de xeito moi humilde quixemos ser partícipes lendo un par de poemas de Celso Emilio Ferreiro; ahí tedes as fotos do día en cuestión. Gracias a todos os profes que colaboraron e fixeron un oco dentro dese día, xa que estabamos de Avaliación, sobre todo a Iria Rico, Responsable do Equipo de Normalización e Dinamización Lingüistica, e a Quique, Responsable da Biblioteca, como se pode apreciar nas seguintes fotos. GRACIAS (Perdoade o error informático por causa allea a nós)\nHola a tod@s: Dende o Departamento de Convivencia e da Biblioteca queremos promover unha actividade a toda a comunidade educativa do noso Centro; dita actividade consiste na elaboración dunha mascota que represente ao Conservatorio e a Biblioteca. A continuación deixovos as bases para que lle botedes un vistazo. CONCURSO DESEÑO DE MASCOTA CMUS XAN VIAÑO DE FERROL BUSCANDO A XANVI Buscamos a Xanvi, a mascota que nos represente e acompañe na vida e actos do conservatorio. A Xanvi gústalle a música (canta e toca calquera instrumento), as artes, a lectura, Galiza e a súa cultura. Xanvi é simpático e moi bo amigo, ecoloxista e pacífico, e defende valores de liberdade, solidaridade e igualdade. BASES · Calquera persoa ou grupo pode participar (pais, nais, alumn@s, profes, amig@s, familia…), cantos máis mellor! · A mascota creada debe ser orixinal. · Poderanse presentar o número de propostas que se desexe por persoa ou grupo. ·\nHola a tod@s : O próximo Luns 17 de Decembro as 17:30 actuará o Pequecoro no teatro Jofre de Ferrol. O exito está asegurado!!!! Non o podedes perder. Moitas Gracias.\nHola a tod@s: O vindeiro día 18 de Decembro vaise celebrar na Biblioteca do noso Centro un Taller de Hip-Hop a cargo de García MC de 18:00 a 20:00. Tod@s @s que estén interesados, poden matrícularse de xeito gratuíto no centro. A continuación, deixamosvos o curriculum do interprete-docente: GARCÍA MC (Musico de Rap e Activista) Comeza rapeando en galego letras propias, con 13 anos, directamente influenciado por unha das bandas fundacionais do Rap en galego: 5 Talegos. Ao pouco, aínda na adolescencia, pasa a formar parte do proxecto musical rapeiro Ghamberros, editando un traballo discográfico en 2004 ao remate desta aventura. Existía xa pois dende o 2003 o Colectivo HipHopDios Ke Te Crew formación da cal pasa a formar parte co proxecto Ghamberros así como boa parte de 5 Talegos, sumándose nos seus espectáculos tódalas vertentes da Cultura HipHop: Breakdance, Graffiti, Dj´ing, Beat Box... Con DKTC editáronse ata o momento tres traballos discográficos: Xénese 2006, Adiant\nNa presente edición do Certamen Internacional Intercentros, temos que felicitar, de novo, ás nosas representantes!!! Lembrades que Tania Villasuso foi a gañadora o pasado ano? Pois este ano, fantásticas as nosas nenas de novo. ;-)) Carolina Herrera, Iria Folgado e Marta Sánchez eran as nosas representantes na final autonómica. As tres fixeron un gran papel, e Iria e Marta resultaron 1ª e 2ª na eliminatoria de Galicia!!!! Así, Iria desprazouse a Madrid a mostrar o seu talento na final nacional, como fixera Tania o pasado curso. Tocou en quinto lugar, de 16 finalistas de tódalas comunidades autonómicas. Interpretou completo o cuarteto de Mozart, versión oboe e piano, acompañada por Graham Jackson. Coma sempre, tocou fantásticamente, con moito talento e un pulso e agóxica dignos de profesional. A súa coidada afinación e unha posta en escena correcta, valéronlle a SEGUNDA PRAZA na xeral, e un PREMIO Á MELLOR INSTRUMENTISTA DE VENTO MADEIRA.\nHola a tod@s: Este mes faremos referencia a unha nova adquisición da nosa Biblioteca que seguro interesa a muitos dos nos@s alumn@s que estudian Piano; referímonos ao libro do ilustre pianista Albert Nieto "La digitación pianística". ¿Pode haber un intérprete que non sentira o efecto beneficiososo dunha boa dixitación? Coidamos que non. Á que vai ao dedo e a obra, á que se adecúa ao corpo e o instrumento ca música... Ata non dar con ela, un sufre. Todo permanece desligado: corpo, instrumento e música porque o corpo está tenso, o piano non canta e a obra cala. Ao atopar unha dixitación xusta, establecese a unión e a obra está en marcha. Este libro podenos axudar a atopar respostas inspiradoras. Albert Nieto trata de amosarnos aquelas dixitacións que den no clavo. Esperamos que vos guste e axude.\nHola a tod@s! Este ano temos novidades: en estreita colaboración do Equipo de Dinamización da Lingua Galega (EDLG), a Biblioteca do Conservatorio e a Sociedade Filarmónica Ferrolana, se ofertarán dez entradas para asistir a aqueles concertos da antedita Sociedade e teredes que contestar de xeito correcto a pregunta do mes neste blog. Tendo en conta que hai alumnos de diferentes niveis, haberá dúas preguntas: unha para aqueles alumnos que cursen o Grao Elemental e outra para aqueles alumnos que cursen o Grao Profesional. As respostas deberedes envialas a dirección electrónica seguinte: bibliotecajosefontenlaleal@gmail.com e poñeremosnos en contacto con vos para entregarvos a devandita entrada. Entregaranse as entradas por orden de chegada dos mails. No mail tedes que especificar o voso nome completo, curso e instrumento que cursades no Conservatorio, así como a vosa resposta (correcta, eso esperamos). O vindeiro concerto da Sociedade Filarmónica é o vinde\nHola a tod@s: Coma primeira publicación do noso blog neste novo curso, publicamos un artigo publicado na revista do Conservatorio Superior de Música de Vigo. Poderedes comprobar que hai referencias a imaxes que non reproducimos neste artigo por motivos informáticos e que vos invitamos a consultar se queredes na propia revista. Si quixerades ter unha copia da mesma, poñédevos en contacto Quique (responsable da Biblitoteca) e vos darei unha copia moi gustasemente. Espero que vos guste. (...) Nubens: La obra póstuma ¿inacabada? de Xan Viaño Javier Jurado Xan Viaño fue un compositor autodidacta dotado de una gran creatividad. Su catálogo, aunque escaso, abarca una amplia variedad de géneros y estilos. Su obra póstuma, Nubens, para orquesta de cuerdas, ha sido injustamente considerada como inacabada, dando lugar a que sólo se interpretase el primer movimiento, titulado Nubens blancas. Este artículo presenta una breve semblanza biográfica del compositor ferrolano para a conti\nNa presente edición do Certamen Internacional In...


Foro dixital da cooperativa no 2005 | Arbore - Alimentos Ecoloxicos en Vigo, Galicia\nForo dixital da cooperativa no 2005\nMar, 23/11/2010 - 12:57 in\nXá temos Foro no ciberspazo!\nTodas as persoas socias da cooperativa poden partipar na elaboración do Regulamento interno. Para facilitar tal fin decideuse abrir un foro, de caracter privado. As persoas socias de Arbore poden meter as súas propostas, ideas e opinions para compretar o regulamento interno da Cooperativa.\nIgualmente conta cunha parte pública, na que de momento so pusemos un apartado de suxerencias\nPodedes entar por aqui ao foro


Un ano da morte do pequeno Gabriel, o peor desenlace a trece días de desesperación | Noticias de Galicia | CRTVG\nPublicado o 27/02/2019 16:21\nTal día coma hoxe de hai un ano coñecíase a desaparición do pequeno Gabriel nunha aldea de Níjar. Foron doce días de busca que sumiron na desesperación os pais do neno de oito anos. Apareceu morto no coche de Ana Julia Quezada, a compañeira sentimental do pai do pequeno.\nEsta foi a primeira fotografía que se difundiu do pequeno Gabriel, aquel 27 de febreiro do 2018. Era unha das que levaba súa nai no móbil cando denunciou a desaparición do pequeno de oito anos en Las Hortichuelas, unha aldea pequena de Níjar.\nA busca do neno mobilizou centos de voluntarios e colapsou a pequena aldea de medios de comunicación de toda España. Durante preto de dúas semanas, os pais agardaron con desesperación algunha nova do seu pequeno.\nA busca concluíu trece días despois, cando os axentes atoparon o corpo do neno no maleteiro do coche de Ana Julia Quezada, a compañeira sentimental do pai de Gabriel, que durante todo o tempo se mantivo en público a carón da familia.\nO peor dos desenlaces derrubou os propios investigadores. Desde entón a familia optou por desaparecer da escena pública e mesmo pediu a retirada de dúas acusacións particulares para evitar, din, o show mediático. Nos próximos días procederase con toda seguridade á apertura do xuízo oral.


FESTAS DE GALICIA DE INTERESE TURÍSTICO FESTA DA FABA DE LOURENZÁ EN LOURENZÁ LUGO - GALICIA\nmailto:?subject=Envio de contido de Turismo de Galicia: FESTA DA FABA DE LOURENZÁ&body=Recoméndoche que leas a información FESTA DA FABA DE LOURENZÁ extraída do portal de Turismo de Galicia na páxina https://www.turismo.gal/recurso/-/detalle/fi-lu-000006/festa-da-faba-de-lourenza?langId=gl_ES%26tp=97%26ctre=261\nFESTA DA FABA DE LOURENZÁ\nDatas de celebración: 04/10 - 06/10\nLourenzá\t- Lugo\n43º 28' 13.9" N - 7º 17' 53.9" W\nA abundancia de chuvias, as características do solo e as técnicas tradicionais de cultivo conxúranse na Mariña luguesa para producir unhas fabas de excepcional calidade que foi recoñecida coa Indicación Xeográfica Protexida Faba de Lourenzá.\nNa promoción desta leguminosa, que no Val de Lourenzá se cultiva nas súas variedades locais, Faba Galaica e Faba do Marisco, e comercialízanse secas e separadas da súa vaina, enteiras e limpas, xoga un importante papel, desde 1990, a Festa da Faba, un grande encontro de produtores, compradores, tratantes e consumidores.\nOs fabeiros sitúan as súas casetas rústicas, de madeira e lona ao ar libre nos arredores do mosteiro de San Salvador, e os artesáns e distintas entidades ocupan a zona do claustro cos seus expositores.\nAs degustacións gastronómicas son só unha parte do programa da festa, que se nutre de eventos lúdicos e culturais, entre os que cobrou especial relevancia o Concurso de Fotografía, e conta con atraccións destinadas ao público infantil.\nDestacado: O cartel anunciador da Festa da Faba, deseñado sempre por algún artista vinculado á zona.\nFestas Festas de interese turístico Festas de Galicia de interese turístico\nMariña lucense Lugo Lourenzá


No 1805 un fogo destrúe o vello asentamento xusto cando, coma Detroit, fora declarada polo goberno federal capital do novo Territorio de Michigan. De seguido autorizouse un plan para a reconstrución da cidade. O plan de A. Woodward estaba inspirado no recente de L'Enfant para Washington con grandes eixos diagonais radiando de prazas focais. Inda que non *implementado na súa totalidade a súa pegada consérvase en grandes liñas no centro da cidade actual [Ligazón morta].\nTraído desde "https://gl.wikipedia.org/w/index.php?title=Historia_de_Detroit&oldid=4897614"\nA última edición desta páxina foi o 4 de setembro de 2018 ás 22:51.


Clusaga lanza o seu catálogo de servizos 2022 para empresas socias - Clúster Alimentario de Galicia\nO Clúster Alimentario de Galicia (Clusaga) acaba de publicar o novo catálogo de servizos que ofrece ás empresas asociadas, un documento que recolle o contido e as condicións de acceso a cada un deles: Insights, Exporta, Circulariza e Innpulsa. Ademais, na web do Clúster pódese consultar máis información e acceder aos formularios de solicitude de cada servizo.\nO servizo Insights extrae e interpreta información axustada ás necesidades do cliente a través dun sistema de vixilancia competitiva que obtén información do mercado global de alimentos e bebidas. Isto permite ás empresas identificar elementos do entorno competitivo que poden afectar ao seu desenvolvemento, tomar decisións estratéxicas na innovación ou comercialización e detectar novas oportunidades de negocio. Pode obterse máis información sobre este servizo escribindo un email a insights@clusaga.org ou chamando ao teléfono 881 55 60 62.\nEste servizo analiza o potencial de internacionalización das empresas e detecta oportunidades nos mercados extraendo e interpretando información adaptada ás necesidades do cliente. Isto permite dotar ás empresas de ferramentas que faciliten a toma de decisións na adopción de medidas que aumenten a súa competitividade en mercados exteriores. Pode obterse máis información sobre este servizo escribindo un email a international@clusaga.org ou chamando ao teléfono 881 55 60 62.\nO servizo Circulariza ten o obxetivo de levar a cabo o impulso cara a sustentabilidade nas empresas socias, así como incorporalas á Economía Circular e á Bioeconomía. Para logralo empregaranse avaliacións, plans e accións feitos a medida, de xeito que permitan a adaptación integral das compañías ás novas esixencias. Pode obterse máis información sobre este servizo escribindo un email a circular@clusaga.org ou chamando ao teléfono 881 04 36 87.\nEste servizo inclúe accións de apoio para pemes alimentarias que abranguen dende diagnósticos de innovación e dixitalización ou plans de empresa adaptados, ate axuda baixo demanda. O obxectivo é contribuír a elevar o nivel de innovación das empresas asociadas ao Clúster e incrementar así a competitividade das mesmas. Pode obterse máis información sobre este servizo escribindo un email a innovacion@clusaga.org ou chamando ao teléfono 881 02 38 53.\nServizos en liña co Plan Estratéxico 2021-2025\nA estrutura do novo catálogo vai en liña co Plan Estratéxico 2021-2025 de Clusaga, que o recolle nas medidas de desenvolvemento dos eixos de impulso da I+D+i, mercados, internacionalización e impulso da sustentabilidade.\nO obxectivo de por estes servizos ao alcance das empresas socias é reforzar o seu posicionamento competitivo e a incorporación das mesmas á estratexia de innovación e Economía Circular.


O BNG esixe a reapertura do Skatepark de Redondela - Radio Redondela 94.9FM\nHai dúas semanas o goberno local decidiu pechar o Skatepark da avda. Mendiño “ante o aumento de casos da Covid-19” e co obxectivo de “frear os contaxios”. O grupo municipal nacionalista entende que este espazo deportivo ao aire libre “é dos lugares máis recomendables e seguros” para a mocidade, polo que demandan a súa reapertura.\nA concelleira Jessica García suliña que se trata dun lugar “onde se pode facer deporte individual ao aire libre”, e dos poucos espazos “gratuítos e de ocio” aos que a xuventude de Redondela ten acceso. Advirte que mozas e mozos de Redondela “asumen tódolos días nos centros de ensino as súas responsabilidades individuais e colectivas para amainar a propagación do virus, polo que precisan de espazos ao aire libre para desenvolver a súa actividade social igual que os adultos”.\nO BNG rexeita que se responsabilice á mocidade dos contaxios da Covid-19 co peche o Skatepark. García demandou información por escrito “para que o goberno local explique en base a que datos concretos tomaron a decisión de pechar unicamente este espazo de ocio urbano”.\nPrevAnterioresOs sindicatos CSIF e CIG demandan “diálogo” do goberno local e rematar coas “presións”\nSeguintesRedondela súmase aos actos de repulsa contra o último asasinato machistaNext


Dez anos do Twitter en galego con Carlos Vieito - Adiante Galicia\nA iniciativa “Twiter en galego» cumpre dez anos e acaba de recibir un recoñecemento. O do premio “Rosalía de Castro” da Deputación provincial da Coruña.O seu promotor é un veciño de Montouto (Santa Comba), Carlos García Vieito co que Xosé Manuel Lema mantivo unha longa conversa en Radio Xallas.\nEscoita aquí a entrevista-Desde o minuto 67\n“O balance é positivo. Creouse unha comunidade moi guai. Sempre houbo moi bo rollo na comunidade, e moito movemento” comentou Carlos Vieito que xunto coa historia do “@chio_en_galego” tamén se referiu a outras accións en redes sociais como Instagram.Do fomentou do uso do idioma galego, en distintas variantes, falou Vieito nesta nova visita a radio pública xalleira.\nArtículo anteriorO PSdeG pide que se manteña aberto o CEIP Pino de Val de Mazaricos o próximo curso\nArtículo siguienteIncautación de almeja fina y berberecho en Cee


Oubiña di que a exclusión de FECA foi unha decisión democrática - Canal Rías Baixas\nVILAGARCÍA> Unha decisión democrática. Así explicou, esta mañá, o presidente da Cámara de Comercio os motivos polos que a FECA …\nVILAGARCÍA> Unha decisión democrática. Así explicou, esta mañá, o presidente da Cámara de Comercio os motivos polos que a FECA se quedou sen representante na institución.\nCarlos Oubiña mostrouse molesto polas declaracións de Jose Luis Vilanova nas que criticaba duramente á expulsión da FECA da Cámara de Comercio. O presidente explicou que a Confederación de empresarios de Galicia nomea 4 candidatos dos que hai que elixir tres. Afirmou que foi unha decisión democrática e por unanimidade, e que parece mal que dubiden das leis da Cámara.\nO presidente da Cámara de Comercio fixo estas declaracións tras firmar un convenio marco de colaboración coa Autoridade Portuaria de Vilagarcía. Neste acordo se recollen dous misións comerciais. Por unha banda, turoperadores xaponeses van visitar as instalacións do porto e de Vilagarcía para coñecer os puntos de interese. Por outro lado, oito empresas da zona, viaxarán a Noruega para coñecer as posibilidades de exportación e importación.\nDende a Autoridade Portuaria, Javier Puertas definiu este convenio como moi positivo para o porto, Vilagarcía e a Comarca. Mostrou a súa esperanza de que este acordo sexa a perpetuidade xa que vai xerar moitos beneficios á Ría de Arousa. Carlos Oubiña manifestoulle a Javier Puertas o seu interese de propolo como vocal cooperador no pleno da Cámara de Comercio.\nArtigo anteriorIndignación en Vilanova Centro pola súa expulsión do Consorcio\nSeguinte artigoUnha celebración para homenaxear ós viticultores de tinto\nA Xunta ordea demoler os 52 chalés da urbanización de Raeiros\nAlfageme reunificará as tres conserveiras nunha soa fábrica no Salnés


Información sobre o programa de inmersión Lingüística a Inglaterra no verán 2019 - Concello de Rois\nInformación sobre o programa de inmersión Lingüística a Inglaterra no verán 2019\nPublished: Martes, 12 Marzo 2019\nOs Concellos de Rois e Padrón programan unha viaxe a Inglaterra durante os días 10 e 24 de xullo, co propósito de que serva de experiencia cultural e de inmersión lingüística para as nenas e nenos de 10 a 17 anos. A cidade escollida para esta experiencia é Loughborough. A viaxe inclúe voos de ida e volta, seguro multiasistencial e aloxamiento en residencia.\nEsta cidade atópase no leste de Midlands de Inglaterra. Atópase a 20 minutos das tres famosas cidades de Leicester, Nottingham e Derby. É unha agradable urbe de mercado rodeada polos fermosos outeiros de Soar Valley e Charnwood Forest. Está ben comunicada polas principais rutas de estradas e ferrocarrís, e hai moitas zonas verdes e parques cunha mestura de edificios modernos e victorianos. Loughborough está a 160 km ao noroeste de Londres e ten unha estación de tren con trens directos aos destinos turísticos de Birmingham e Robin Hood Sherwood Forest (25 minutos de viaxe). O centro da cidade é un atractivo destino de lecer e entretemento.\nA escola na que estudiarán os participantes atópase na Universidade de Loughborough, o campus máis grande do Reino Unido. O campus aseméllase a un pobo pequeno e é famoso pola súa clase, vida e especialmente polas súas instalacións deportivas, incluída unha piscina olímpica. Ofrece unha gran cantidade de espazos abertos, xardíns e áreas deportivas combinadas con edificios académicos e aloxamento para estudantes. Este é un ambiente universitario independente con restaurantes e tendas no lugar. A universidade ofrece aos estudantes unha vida segura e a aprendizaxe. A cidade está a só 15 minutos a pé do campus e tamén se pode acceder facilmente en autobús.\nOs estudantes aloxaranse nuns confortables cuartos individuais ou dobres con baño compartido, con todas as comodidades que a residencia lles facilitará.\nAs actividades que realizarán inclúen unha fin de semana en Londres (2 días, 1 noite; cruceiro polo río e unha comida no Planet Hollywood ou Hard Rock Café incluído, traslados desde / cara a Londres a un hotel en autocar privado), unha excursión de día completo a Cambridge e a Kings College e unha excursión de día completo a York e ao Museo Viquingo.\nA estancia inclúe voos ida e volta con transfer incluído desde A Coruña. Seguro multiasistencia, de saúdo e responsabilidad civil. Aloxamento en residencia.\nO Precio total é de 1.910€


Descarga WhatsApp Plus gratis, engade funcións adicionais. | Androide\nWhatsapp plus é unha modificación da clásica aplicación de WhatsApp que nos permitirá personalizala e teñen novas funcións adicionais Na nosa aplicación de WhatsApp, é o xeito máis sinxelo de sacar o máximo proveito ao cliente de mensaxería instantánea máis popular do planeta. Podemos entender WhatsApp Plus como un "mod", é dicir, unha aplicación que foi modificada para permitirnos ter moitas máis funcións e unha maior personalización, realizada por expertos en informática que queren aproveitar ao máximo as aplicacións que doutro xeito son bastante limitadas. .\nActualmente, WhatsApp Plus está totalmente dispoñible a pesar da presión que exerceron os creadores de WhatsApp para tratar de eliminar este "mod" de todos os servidores de descarga. Grazas a isto versión modificada de Whatsapp Podemos personalizar a forma en que outros nos ven conectados, ter varias conversas abertas ao mesmo tempo e incluso modificar onde aparece cada icona dentro da aplicación.\n1 Como descargar WhatsApp Plus de balde\n2 Como instalar WhatsApp Plus ReBorn\n3 Onde descargar a última versión de WhatsApp Plus\nComo descargar WhatsApp Plus de balde\nA instalación de WhatsApp Plus é fácil e ao alcance de todos. En primeiro lugar imos mencionar que WhatsApp Plus está dispoñible en dispositivos Android, para dispositivos iPhone é necesario que se realice o Jailbreak e as versións de WhatsApp Plus non sexan estables, o que podería levar ao bloqueo da conta, polo que vano ensinar instala WhatsApp Plus para Android.\nAntes de descargar WhatsApp Plus de balde e instalámolo, primeiro faremos unha copia de seguridade de todos os chats de WhatsApp, para iso dirixímonos a: Configuración de WhatsApp> Configuración do chat> Gardar conversas. Unha vez gardada, procedemos a desinstalar a aplicación.\nDescargamos o .APK de WhatsApp Plus en castelán a partir do seguinte LINK.\nComo instalar WhatsApp Plus ReBorn\nUnha vez descargado, simplemente imos á sección de descargas do noso dispositivo Android e procedemos á instalación. Cando estea instalado debemos proceder a introducir o noso número de teléfono, seguindo o mesmo procedemento que cada vez que instalamos a versión clásica de WhatsApp.\nTeremos que agardar uns minutos para que se restaure a copia de seguridade dos chats que fixemos despois nun dos primeiros pasos. Veremos automaticamente as novas funcións arriba á dereita, na nova icona de WhatsApp co símbolo "+" no centro.\nOnde descargar a última versión de WhatsApp Plus\nWhatsApp Plus ReBorn comprobará se hai actualizacións e actualízase automaticamente, pero se precisa descargar a súa última versión, pode ir ao sitio web oficial neste ENLACE a descargar WhatsApp Plus e descárgao directamente para reinstalalo cos pasos anteriores.\nEn 2014 o Holo modificación de WhatsApp Plus, é unha versión de WhatsApp Plus que permite instalar a interface Android Holo, con todo, esta versión deixouse de producir a mediados de 2015 debido a que a maioría dos dispositivos Android xa usaban esta interface.\nNon obstante, tamén atopamos a versión popular WhatsApp Plus Jimods, unha versión optimizada e iso permítelle ocultar completamente o estado en WhatsApp, descargalo é moi sinxelo. Para instalalo debes desinstalar calquera versión oficial ou modificada de WhatsApp do dispositivo e proceder á instalación deste .apk directamente da memoria do teu dispositivo, polo que incluso podes usalo para instala WhatsApp na tableta.


--->https://galiciaxa.com/?p=17100 Máis de 1.600 maiores de toda a provincia reciben Teleasistencia gratuíta da Deputación - Terrachaxa.com\nMáis de 1.600 maiores de toda a provincia reciben Teleasistencia gratuíta da Deputación\n22 Feb 2019 Actualidade, Terra Chá Actualidade, Terra Chá\nA Deputada de Promoción Económica e Social, Sonsoles López Izquierdo, avanzou que o servizo de Teleasistencia gratuíto que ofrece o Goberno da Deputación, atende a día de hoxe a 1.629 maiores de toda a provincia. Actualmente os 67 concellos da provincia contan con usuarios de teleasistencia. A través deste servizo, financiado con 324.000 euros, favorécese a permanencia e integración no entorno familiar e social das persoas usuarias.\nLópez Izquierdo sinalou que “con esta prestación gratuíta ofrecemos atención continuada aos máis maiores da provincia. A diferencia da teleasistencia da Xunta, ofrecemos este servizo a persoas catalogadas como dependentes, pero tamén a non dependentes. Durante o ano pasado o servizo de teleasistencia atendeu a 1.773 usuarios de toda a provincia, o que supón un incremento do 17,26% con respecto ao 2017. O perfil maioritario das persoas que reciben este servizo gratuíto é o de mulleres maiores de 80 anos”.\nO Executivo Provincial ofrece, de xeito gratuíto, Teleasistencia a todos os maiores da provincia, con dificultades na súa autonomía, garantindo atención as 24 horas do día e os 365 días do ano. Con este servizo, os usuarios e os seus familiares gozan dunha maior tranquilidade sabendo que, a pesar de vivir solos, na maioría dos casos, contan cun sistema de chamada en situacións de emerxencia.\nPor outra banda, a Teleasistencia da Deputación chega a vilas illadas no rural, nas que o número de veciños é moi reducido, polo que ademais de ser un servizo de atención en casos de urxencia, convértese nun acompañamento para moitos maiores a través de charlas telefónicas. No ano 2018, realizáronse un total de 2.773 chamadas por parte dos usuarios para falar ou saudar aos teleoperadores do Centro de Atención.\nA través deste servizo, realízase un completo seguimento e mantense contacto coas persoas usuarias a través de comunicacións e chamadas diarias, semanais ou quincenais, dependendo da situación de cada persoa usuaria; ou visitas de coordinación como seguimento ou tras unha circunstancia excepcional. No 2018, as chamadas que se recibiron ascenden a 20.155, sendo soamente un 1.70% do total realizadas a causa dunha situación de emerxencia; isto débese ao labor de comunicación que se realiza dende o Centro de atención, pois fronte as máis de 20.000 chamadas recibidas, realizáronse preto de 69.000 co fin de realizar un seguimento do usuario completo e semanal.\nEtiquetas Deputación ProvincialteleasistenciaTerra Chá\nAnterior O persoal dos PAC solicita respecto ás súas mobilizacións\nSeguinte O Concello de Castro de Rei mellorará o alumeado público de Castro Ribeiras de Lea


Un virus ameaza os rebecos pirenaicos - Elhuyar Aldizkaria\nUn virus ameaza os rebecos pirenaicos\nNon é difícil ver os sarrios nos Pireneos, máis de 1.500 metros.\nO sarrio é un dos símbolos da fauna pirenaica. A Rupicapra pyrenaica pyrenaica é o nome do grupo pirenaico, pero a especie esténdese desde a Cordilleira Cantábrica até o Cáucaso. Só nos Pireneos viven uns 25.000 habitantes e, aínda que é horrible, non é difícil velos en montañas de máis de dúas mil metros. Con todo, nos últimos tempos a poboación pirenaica está a diminuír, sobre todo no leste. O principal sospeitoso é un virus que provoca a morte dos máis frecuentes.\nSegundo datos achegados polo departamento de medio ambiente de Cataluña en xullo, o censo dos sarrios Cerdanya-Alt Urgell diminuíu un 85,6% no último ano. De feito, o ano pasado contabilizáronse 563 ocasións neste territorio e este ano tan só 81. Tamén se censou na zona francesa, onde se perdeu o 76% da poboación. Máis ao leste, na reserva Cadí-Moixeró, recolléronse datos preocupantes. Aínda que o ano pasado había 2.363 ocasións, agora só hai 1.565. Isto supón a morte dun terzo dos asiduos do territorio.\nA continuidade dos Pireneos fai que exista un gran risco de expansión da enfermidade en toda a cadea montañosa.\nCientíficos da Universidade Autónoma de Barcelona, xunto cos de Andorra e Francia, analizan a causa da morte. Ao parecer, o axente é un virus que afecta aos masivos. As primeiras pegadas do virus tiveron lugar en 2001. Foi entón cando apareceron as primeiras masacres asasinadas, no Alt\nPallars. Ao principio non sabían cal era o axente, e ese foi o primeiro traballo: identificar ao agresor.\nNo estudo de identificación do virus tamén participou NEIKER, Instituto Vasco de Investigación e Desenvolvemento Agrario. Entón viron que era da familia pestivirus, da mesma familia que o virus que provoca a peste clásica de porco. Os virus desta familia tamén afectan os animais rumiantes, e é moi parecido ao virus das ovellas o que ataca aos masivos.\nO virus ovino causa graves problemas de reprodución, como abortos e malformacións congénitas. Sarrio leva os virus á morte. En opinión de Ana Furtado, de NEIKER, “ser tan letal nos rebecos significa ser novo paira os máis frecuentes, xa que ao non coñecerse anteriormente, non tiñan defensa. Por tanto, os animais están desprotexidos ante o virus”.\nO virus leva aos animais a morrer.\nO virus afecta ás mucosas e deixa os sarrios totalmente debilitados, perden o pelo, teñen una pigmentación excesiva na pel... Ao final morren. Segundo Ignasi Marco, da Universidade Autónoma de Barcelona, “non podemos demostrar que o virus é o único causante das mortes, pero os estudos parecen indicar que existe una relación directa entre o virus e a caída dos sarrios”.\nA conclusión é totalmente preocupante. Tendo en conta que o virus se transmite por aire, é practicamente imposible tomar medidas preventivas. Non hai vacúa antivirus, “e como vacinar a estes animais que viven nas rocas?”. Ignasi Marco cre que existe un gran risco de propagación da epidemia porque “a cordilleira pirenaica é una cordilleira, non ten cortes e vive con frecuencia”.\nA peste fixo o primeiro brote ao leste, pero en calquera momento pode cambiar de tendencia e vir ao oeste. Polo si ou polo non, os responsables de todos os territorios pirenaicos están atentos e os científicos traballan xuntos sumando forzas. A situación non é apracible.


Antón Hipólito Alonso Ríos naceu o 15 de agosto de 1887, na aldea de Campo Rapado, parroquia de Cortegada, Concello de Silleda. O seu pai era caldeireiro, polo cal percorría as aldeas de Galiza ofrecendo os seus servicios. Até que un día, chega á festa de Silleda e coñece a Matilde, quen vai a ser a súa compañeira.\nManuel Alonso terá que deixar o seu antigo oficio para pór unha tenda de ultramarinos. Aos poucos anos a familia irá medrando até contar con doce fillos. A pesar de ser anos moi duros, o comercio iralle ben permitíndolle manter e educar a súa familia numerosa.\nÉ así como Antón irá estudiar, á Escola Normal de Santiago, a carreira de mestre. En tres anos fixo os catro cursos, merecendo as notas máis altas. En 1906 termina os estudios e é nomeado profesor auxiliar da mesma Escola Normal. Por razóns de saúde terá que retornar a Silleda onde se adicará a traballar a terra.\nEn maio de 1908 toma a decisión de marchar como polisón no barco "Aragón", rumbo á Arxentina. En Bos Aires revalida o título de mestre, ingresando a traballar como suplente. De aí pasou a exercer o maxisterio na provincia de Mendoza, cunha praza en propiedade. Posteriormente, volveu a Bos Aires onde exerceu como director de escola e do 1913 ao 1920 de profesor de Historia no Instituto Politécnico.\nMalia o seu traballo na docencia, fará tempo para participar das actividades dos seus paisanos.\nÉ así como en 1909, colabora na fundación da "Sociedade Fillos de Silleda", entidade que se propuxo a creación de escolas na terra natal. Por aqueles anos, Antón coñece a Oliva Rodríguez, unha paisana da súa aldea coa que casará e terá catro fillos: Oliva, Chamor, Ombú e Celta.\nBos Aires a primeiros de século estaba convulsionada; as ideas anarquistas e socialistas entusiasmaban ós mozos emigrantes que soñaban unha sociedade máis xusta. Alonso Ríos comeza a participar das actividades do Partido Socialista Arxentino.\nDesde 1919 a 1931, Antón Alonso Ríos leva a xerencia da Sociedade Científica Arxentina, mentres nos momentos libres inicia a carreira de filosofía.\nEn 1920 comeza a dar os primeiros pasos, para intentar unificar aos distintos centros galegos.\nO 24 de setembro de 1921 convócase o I Congreso fundacional da Federación de Sociedades Galegas Agrarias e Culturais. Ese día xuntáronse 12 sociedades galegas na rúa Bolívar 655 da Capital Federal. A Sociedade de Silleda, dirixida por Alonso Ríos, e a de Ponteareas, dirixida polo socialista Ánxel Martínez Castro, collerán as rendas da Federación. Ao rematar o Congreso será elixido Martínez Castro Secretario Xeral e Alonso Ríos director do periódico "Despertar Gallego", que comezará a editarse a partir do 1 de xaneiro de 1922.\nA primeira década de vida desta Federación caracterizouse polo carácter reivindicativo e patriótico da mesma. No seu seo convivían, con algunhas tensións, dous sectores con certos enfrontamentos ideolóxicos. Por unha banda, o sector vinculado ao Partido Socialista (Martínez Castro) e pola outra, os socialistas, que se definían galeguistas, onde estaban Alonso Ríos, Ramón Suárez Picallo e Blanco Amor, entre outros.\nEn 1931, coa chegada da República, a Federación virará cara ás posicións galeguistas, impulsando a creación de ORGA.\nO entusiasmo da Federación polos acontecementos que estaba vivindo Galiza e diante da convocatoria de eleccións constituíntes, a Federación decide nomear a Antón Alonso Ríos e Suárez Picallo para que os represente en Galiza.\nPicallo fará unha semblanza do seu compañeiro de delegación, Alonso Ríos, no periódico "Pueblo Gallego" de Vigo:\n"Antonio Alonso Ríos, designado por fervorosa aclamación, que se atopa xa en viaxe no instante en que escribimos estas liñas, chegará a Barcelona en "Conte Rosso", e de Barcelona cruzará España rumbo a Galiza. Dúas palabras para este home excepcional para quen esta viaxe constitúe a realización dun soño.\nAntón Alonso Ríos é de Silleda. Cronoloxicamente debe ter corenta e tantos anos. Espiritual, política e ideoloxicamente é sempre un rapaz. De aí veu feito mestre de escola. Aquí fíxose mestre e dictou cátedras. Actualmente é secretario xerente da Sociedade Científica Arxentina, unha das institucións culturais porteñas de máis avoengo e máis gloriosa tradición. Tipo purísimo de raza, fisicamente, no espiritual é dos que se dan enteiros a un ideal, a un afecto, a unha causa. Sen reservas de trastenda, os seus ollos azuis son sempre a ventá da súa alma. Tal é o home. É aquí agora o militante, con quen se axuda o mestre (con maiúscula). Alonso Ríos é por temperamento, por cultura e por señorío mental un demócrata. Giner de los Ríos é o santo das súas férvidas devocións no cultural. Sensible como unha rosa aos ideais do hoxe e do mañá, o seu contacto coa democracia americana estremeceu o seu espírito e enrolouse nas filas de vangarda, nas filas socialistas. Voltou os ollos á súa terra e sentiu a necesidade de serlle útil. Quixo traballar cos seus. A colectividade, un ermo ideolóxico. Había algúns dos seus homes con inquedanzas novas e había núcleos comarcais modestísimos, mais dotados dun forte instinto democrático. As pequenas sociedades que actuaban sobre o seu recuncho nativo sostendo unha escola laica e axudando ao grupo agrario na súa loita contra o cacique odiado. Alonso Ríos con outros homes tan xenerosos coma el viron na unión deses núcleos un movemento de grande magnitude con influencia decisiva sobre Galiza enteira. Entre eses núcleos estaba o da súa comarca natal, a vella sociedade de Silleda. Alonso Ríos fíxose líder dese movimento unionista. Realizouse un Congreso e naceu a Federación de Sociedades Galegas, Agrarias e Culturais da R. Arxentina, tendo entre os seus propósitos máis decididos a implantación da República Federal Socialista de España, ademais dun programa de realizacións galegas. Ao longo de dez anos aquela institución federal e o seu vello órgano "El Despertar Gallego" (hoxe Galicia) foron as únicas tribunas democráticas de toda a colectividade española. Desde ela fustrigouse a dictadura e os seus actos máis repudiables.\nAs novas correntes galeguistas entraron pouco despois para se incorporar ao seu acervo principista e doutrinario, realizándose unha perfecta simbiose entre a espiritualidade galega e a emoción socialista e democrática da carta orgánica federal. Alonso Ríos foi, desde o mesmo día do seu nacemento, a alma, o nervio e o verbo da institución. Membro, en case todos os períodos, da súa Xunta Executiva, director do seu xornal, participante nos seus Congresos, o seu nome aparece en todas as páxinas da súa historia, sinalando normas, sentando doutrinas, temperando vontades, erguendo espíritos desmaiados na loita, facendo agoiros optimistas para o porvir. Na defensa do conxunto doutrinario da institución e dos seus postulados democráticos e galeguistas, así como a defensa dos seus puntos de vista persoais, a verba falada e escrita de Alonso Ríos tivo moitas veces tons de acesa polémica, sen descender xamais do terreo das ideas. Os seus adversarios, calquera que fora o campo a que pertenceran, estaban obrigados a manterse en idéntico terreo. Porque, ademais, se quixeran sair del, estrelaríanse ante a súa vida pública e privada de apostólica austeridade e claridade de auga, e ante a sinceridade contaxiosa das súas conviccións. Tal é este home galego que é capitán e abandeirado da delegación dos emigrados nestas latitudes. Dun momento a outro serán designados os que han de acompañalo na cruzada.\nAbra Galicia a súa porta maior para que, despois de 23 anos de ausencia, entre por ela Antonio Alonso Ríos, o seu fillo dilecto e fidelísimo. O home que trocou a dor da ausencia na actividade creadora para mellor honrar o seu nome augusto e para servir ao ideal que hoxe alumea, con fulgor meridiano, os....Galegos."\nDesta emotiva forma, Picallo presentará á sociedade galega ao emigrante que, días despois, chegará a presidir a Asemblea Republicana da Coruña, que como ben dixera Castelao "Que naquel intre era a Presidencia de Galiza". (O siñor Afranio). Alonso Ríos e Suárez Picallo terán un papel moi destacado durante a súa permanencia en Galiza. As súas fortes conviccións patrióticas e de esquerda serán un contributo decisivo na construcción do nacionalismo galego.\nSuárez Picallo chega a Galiza o 4 de xuño, xusto para participar o día 5 na Asemblea Republicana, que se realizará na Coruña. Alonso Ríos mentres tanto aproveita a súa escala en Barcelona para se entrevistar con Macías, e de volta para Galiza, fai escala en Madrid, onde ten un forte encontronazo, con Casares Quiroga, a quen lle fai chegar, as opinións da emigración, facendo fincapé nos dereitos nacionais de Galiza.\nO 5 de xuño de 1931, nos salóns do teatro Principal da Coruña, realízase a magna Asemblea Republicana, convocada pola Federación Republicana Galega, organización esta que nucleaba á maioría dos partidos republicanos e galeguistas. Durante a asemblea, ambos os delegados da emigración, xogarían un papel moi activo. Alonso Ríos será elixido presidente da mesma e Suárez Picallo será proposto como candidato a Deputado.\nPicallo sairá triunfante da Coruña; Alonso Ríos, sen embargo, pagará caro o atrevemento de presionar, a Casares Quiroga. Aquel encontronazo en Madrid, acabará por excluír das listas electorais o outro líder da emigración.\nA nova da elección de Suárez Picallo, como deputado, foi recibida con moita euforia, para a emigración galega. Aos poucos días os deputados electos xuntábanse no salón da Reunión de Artesanos da Coruña. O domingo 12, ás 12 h da mañá, comezaron as deliberacións. O obxetivo era coñecer o criterio, dos distintos representantes do noso país, con referencia ao problema autonómico.\nO presidente desta reunión, non sería outro, que Antonio Alonso Ríos, quen ao remate da mesma, recibirá un expresivo e terminante telegrama de Bos Aires, que dicía o seguinte:\n"ORGA. Federación de Sociedades Galegas, Agrarias e Culturais e o Periódico "Galicia", esixen patrioticamente ós diputados galegos que formen unha frente única en defensa do Estatuto, proclamando traidores á nosa Terra a aqueles que nas Constituíntes falten a este deber sagrado. Asina o telegrama. Regueira, presidente".\nPoucos días despois de asumir os seus escanos en Madrid, os deputados galeguistas viaxan a Vigo para participar do "Xantar" de "La Barxa", acto patriótico que tiña como obxectivo celebrar o 25 de xullo, día de Galiza. A cerimonia comezou cun mitin no Teatro García Barbón. O acto abriuse cun discurso de Vicente Risco, continuando no uso da palabra Alonso Ríos. Ao finalizar este último orador, entran no escenario os deputados chegados de Madrid, Castelao e Picallo, acompañados polo candidato non electo, Valentín Paz Andrade.\nDurante estes primeiros anos da República Alonso Ríos traballa como director da escola fundada polos emigrantes de Tomiño "Aurora del Porvenir".\nA súa vocación polos problemas do campo lévano a organizar o movemento agrarista na Provincia de Pontevedra, sendo nomeado presidente da Federación Agraria da Provincia de Pontevedra, dentro das listas da Frente Popular.\nDurante a campaña polo Estatuto de Autonomía, Alonso Ríos percorrerá as distintas aldeas e vilas galegas, entusiasmando aos labregos coa necesidade de contar cun goberno propio.\nO alzamento do 18 de xullo cólleo en Tomiño descansando coa súa familia. Sen agardar ordes organiza a resistencia que dura varios días, até que as forzas sediciosas se apoderan de toda Galiza. A partir deste acontecemento Alonso Ríos comeza a vivir unha das máis apaixonadas historias de supervivencia e acoso. Durante tres anos abagañará por Pontevedra, Ourense e Portugal, baixo unha nova identidade "Afranio de Amaral", mentres que as forzas reaccionarias o buscaban desesperadamente para asasinalo. Finalmente pode saír a Portugal, de alí a Marrocos, para logo trasladarse a Bos Aires.\nA súa chegada a Bos Aires, en xuño de 1939, (no barco "Lipari") recíbeno con gran alegría, xa que a súa proeza de burlar á sanguenta dictadura foi valorada como un simbólico triunfo e exemplo de resistencia.\nO 15 de novembro de 1944, fúndase en Montevideo o Consello de Galiza, coa sinatura de Alfonso Rodríguez Castelao, Elpidio Villaverde, Antón Alonso Ríos e Ramón Suárez Picallo. Os catro asinantes eran os únicos deputados galeguistas refuxiados en América.\nCoa morte de Castelao en 1950, é o propio Alonso Ríos quen asume a presidencia efectiva do Consello.\nO 1 de outubro de 1945, parte a delegación do Consello de Galiza, desde Bos Aires, rumbo a México, para participar da convocatoria da reunión das Cortes no exilio.\nDo Aeroporto de Morón parteu Castelao e Villaverde, realizando distintas escalas políticas en Montevideo e Río de Janeiro. Mentras Antón Alonso Ríos parte para a provincia de Mendoza, pasando posteriormente a Santiago de Chile, onde se sumará Picallo á delegación.\nDurante os últimos anos da súa vida, Alonso Ríos continuou participando activamente en todas as actividades patrióticas da colectividade. A súa avanzada idade non lle impedirá dar conferencias, escribir artigos e libros. Entre os seus máis destacados ensaios xornalísticos pódense mencionar "Noite i Amañecer de Galiza" (1942), "Da Saudade, Amore, Arte e Misticismo" (1956), "A cultura Galega na súa dimensión American" (1961), a novela "Nidia" e un "Tratado da Velocidade" onde dá a coñecer os seus coñecementos das matemáticas. Alonso Ríos escribe a súa última obra literaria "O siñor Afranio" (1979), onde relata as peripecias da súa persecución e fuxida das poulas franquistas.\nEn 1980, aos 93 anos de idade, decide pór fin a súa vida. Coa súa morte desaparecerá, acompañando ao seu presidente, o Consello de Galiza, a última expresión de representación patriótica dos galegos emigrados.\nFoto familiar de Antón Alonso Ríos.\nActo de afirmación galeguista celebrada na praza do Concello de A Guarda no ano 1936, no que falaron Alonso Ríos, Xerardo Álvarez Gallego e Víctor Fraiz, a favor do Estatuto no referendo que terá lugar o día 28 de xuño de 1936. O cuarto de esquerda a dereita na foto Alonso Ríos.\nXuntanza galeguista durante a convocatoria das Cortes Republicanas en México.\nXuntanza do Consello de Galiza en Bos Aires.\nDebuxo de Antón Alonso Ríos.


Fabricantes de botellas de vidro | Provedores e fábrica de botellas de vidro de China\nNome do produto 250 ml beleza coidado persoal botellas de PET botellas de xampú Cor Capacidade personalizada 250 ml MOQ 10000 unidades Peso 23g Tamaño do pescozo 24/410 Características Especificacións: 1. Material: PET. Os materiais orixinais son completamente puros e novos, ambientais, perfectamente aptos para envases cosméticos, médicos e alimentarios. 2. Cor: o pantón das cores ou mostras reais como referencia. 3. Impresións: impresión en seda, estampación en quente e impresión offset, papel ...\n.Botella cosmética Material Material saudable e seguro】 - A botella spray de néboa está feita de materiais aprobados, sen BPA, sen chumbo. Mentres tanto, todas estas botellas son reutilizables, podes limpalas despois de empregalas por primeira vez e gardalas ben. 【Deseño a proba de fugas】: A pequena botella de pulverización de plástico está equipada cun tapón e un lazo a proba de fugas no interior que protexen a túa equipaxe de gotear e derramar. Este deseño farache sentir máis a gusto durante a viaxe. 【Fine Mist Spray】 - As nosas botellas de spray adoptan nanomete ...\nA nosa elegante botella de perfume de vidro sílex transparente é o recipiente perfecto para o teu perfume e colonia. Podes encher facilmente con mesturas únicas de aceites esenciais ou botar os teus perfumes favoritos de todo o mundo. Tamén é ideal para facer perfumes de tamaño agasallo ou agasallos de Nadal. As nosas botellas de luxo contén ata unha onza das túas fragrancias favoritas. Os atomizadores de metal brillante pulverizan sutís aromas. O tapón de acrílico esmerilado engade un nivel de refinamento que outras botellas non fan e non ...


Xornada sobre a pobreza e a exclusión social, en xuño | Consello Económico e Social de Galicia\no CES en Europa\ninicio - Novas - Xornada sobre a pobreza e a exclusión social, en xuño\nXornada sobre a pobreza e a exclusión social, en xuño\nA problemática da pobreza e a exclusión social que adoita levar emparellada protagonizará a nova xornada de estudio e reflexión que organiza o CES en colaboración co Idega, prevista para o vindeiro día 10 de xuño.\nComo ven sendo habitual, o formato da xornada constará de dúas ponencias, unha sobre aspectos xerais e outra máis concreta, seguidas dunha mesa redonda na que participarán colectivos que traballan sobre o terreo, representantes da Administración e os membros das organizacións do Consello. [ver programa | inscrición nas Xornadas]\nA primeira intervención, a cargo do profesor da Universidade de Vigo Carlos Gradín, versará sobre os modelos económicos para definir e analizar esta preocupante realidade social, baixo o título “A medición da pobreza na Unión Europea: pobreza absoluta e relativa, indicadores multidimensionais, novas aproximacións”. O obxectivo é aproximar aos participantes os métodos de estudio e caracterización das situacións de pobreza que manexan os analistas desta problemática no ámbito académico.\nA xornada continuará cunha aproximación menos teórica, máis achegada á realidade cotiá, coa ponencia “Compromiso, coordinación e diginidade na loita contra a pobreza e a exclusión”, a cargo do director da Rede Galega de Loita contra a Pobreza, Xosé Cuns Traba. Desde as organizacións que traballan “sobre o terreo” o enfoque céntrase no compromiso político, a planificación e a coordinación e defensa do enfoque de inclusión como estratexia de loita.\nA terceira parte do encontro vai estar adicada a unha mesa redonda na que se falará das formas de detección da pobreza, as respostas diantes do risco de exclusión e as posibles solucións a curto, medio e longo prazo. Contaremos coas opinións da directora xeral de Familia e Inclusión da Xunta de Galicia, Amparo González, do director de Cáritas Diocesana, Anuncio Mouriño, e de representantes das organizacións membros do CES. A través do seu diálogo, os participantes poderán confrontar distintas aproximacións á loita contra a pobreza.\nCoa elección de este tema para a vindeira xornada de estudio, o CES trata de darlle unha maior importancia aos aspectos sociais, que se engaden aos habituaisi temas económicos e laborais, pois os seus membros estiman que cómpre concienciar á sociedade galega da problemática que evidencia a actual situación económica e, dentro das nosas capacidades, dar respostas para a súa solución.\nCES Galicia - Xornada sobre a pobreza\nPrograma da Xornada 189.62 KB\nDitame sobre o anteproxecto de Lei de impulso demográfico de Galicia\nDitame sobre o Anteproxecto de Lei de museos e outros centros museísticos de Galicia\nDitame sobre o anteproxecto de Lei de ordenación do territorio de Galicia.\nA conselleira de Política Social comparece no Pleno para explicar as liñas mestras do anteproxecto de Lei de impulso demográfico de Galicia\nO Pleno aproba o ditame sobre o anteproxecto de Lei de museos\nO anteproxecto de Lei de impulso demográfico de Galicia, preparado para ser sometido a ditame do CES\nO presidente comparece na Comisión parlamentar de orzamentos para explicar os proxectos e as contas previstas para 2020


Xosé Regueira: “A volta de foros como Fevino é unha boa nova para o sector da enoloxía e tamén para o turismo” - Novas - BNG da Deputación da Coruña\n30 maio 2022 - 16:06\nA sede de Afundación en Ferrol acolleu esta mañá a inauguración oficial do Salón Profesional do Viño, Fevino, nun acto no que participou o vicepresidente e responsable de Turismo da Deputación da Coruña, Xosé Regueira, a quen acompañaron o vicepresidente da Xunta de Galicia, Diego Calvo, e o director da feira, Fernando Yáñez.\nNa súa intervención, Regueira deulle os parabéns aos organizadores do salón, “que despois destes anos de pandemia volve tomar o camiño da celebración logo do exitoso 2019”. ”Ademais”, engadiu, “faino cunha maridaxe, nunca mellor dito, entre viño e Camiño de Santiago, buscando o escenario do Camiño Inglés como recurso onde celebrar esta edición”.\n“Cremos que unha excelente noticia”, afirmou o vicepresidente provincial, “que o sector do viño se volva reunir neste salón internacional e tamén foro para viticultores, bodegueiros, hostaleiros e amantes do viño en xeral. Máis nun bienio no que a enogastronomía vai ser fundamental e a participar dos fondos Next Generation”. “Non hai que esquecer”, salientou, “que outra das paradas do Salón é Betanzos, onde está a cobrar gran protagonismo a variedade branca lexítima como viño autóctono”. “É, rematou, “unha boa nova para o sector e tamén para o turismo, porque tamén vén demostrar que un produto de calidade pódelle dar un valor e un carácter diferentes ao Camiño de Compostela, un Camiño que ten que servir, porque se non non estariamos a facer ben as cousas, para promover o produto, á cultura, á tradición e á historia da sociedade que o rodea”.\nNesta nova edición, a máis ambiciosa —apadriñada polo actor Javier Gutiérrez e no que a Deputación da Coruña conta cunha caseta na que promove produtos de Ortegal e da Reserva da Biosfera das Mariñas Coruñesas e Terras do Mandeo—, o salón reunirá en tres cidades coruñesas a 300 bodegas que darán a coñecer algúns dos mellores caldos do continente; entre eles, os de todas as denominacións de orixe galegas. A xornada de hoxe, completada con catas e na que ademais se presentou o libro de Guillermo Llorca “El vino en Ferrol. Unha historia para degustar”, estivo dedicada aos viños atlánticos, aos augardentes de Galicia e ás pequenas IXP (Indicación Xeográfica Protexida). Tamén se entregaron os premios “Gardiáns do viño”, en recoñecemento persoeiros “cuxa traxectoria profesional contribuíu a engrandecer o mundo da viticultura”.\nMañá o salón trasladarase a Betanzos, onde se poñerán en valor os brancos lexítimos; e o os días 14 e 15 de xuño, á Cidade da Cultura de Santiago, onde se citarán todas as variedades das zonas atravesadas polos Camiños de Santiago e outras denominacións de orixe españolas e europeas.


Plaid Cymru compromete un referendo de independencia en Gales\nDará o paso de ter apoio do Parlamento. En 2021 hai eleccións para renovar a Asemblea nacional galesa.\nActo a prol da independencia de Gales (Foto: Yes Cymru)\nRedacción 13:21 do 14 de decembro de 2020\nO líder de Plaid Cymru, Adam Price, prometeu un referendo de independencia de o seu partido "ter maioría" na Asemblea Nacional de Gales despois das eleccións previstas para maio de 2021. Un escenario improbábel a teor do que apuntan enquisas e sondaxes.\nSegundo explica Nationalia, Nun artigo do Sunday Times, Price explicou que o sistema actual non se pode considerar un punto de chegada porque, di, Westminster "sempre prevalecerá" no último recurso. O líder independentista advertiu de que Gales está "en perigo real" de quedar dentro "co que queda do Reino Unido" se Escocia se independiza e Irlanda do Norte se une ao resto da illa.\nPlaid Cymru tivo unha intención de voto de entre o 18% e o 26% ao longo de 2020, segundo as enquisas de opinión. As enquisas auguran unha nova vitoria para o Partido Laborista, que non é partidario de convocar un referendo. O Partido Conservador, que goberna o Reino Unido, tamén se opón a calquera tipo de consulta.\nPor volta do 25% do electorado galés está a favor da independencia e entre o 50% e o 55% está en contra, segundo varias enquisas. Entre o 20% e o 25% están indecisos. O apoio á independencia, que tradicionalmente se situaba entre o 10% e o 15%, medrou desde o referendo do Brexit.\nE quen apoia a independencia en Gales? Nomeadamente, os e as votantes máis mozas. Segundo enquisas como a de ‘You Gov’, o 46% dos votantes entre 16 e 24 anos serían partidarios da opción independentista, unha vía apoiada por 39% dos votantes entre 25 e 29 anos.\nOs máis reticentes, e partidarios dun Gales integrado no Reino Unido, son os votantes de máis de 65 anos, onde o independentismo apenas calla entre 11% deles.\nLondres e Bruxelas deciden continuar as negociacións polo Brexit\nO Supremo ordena repetir o xuízo a Otegi, anulado polo Tribunal de Dereitos Humanos


Pola biodiversidade frente a eucaliptización. « asemblea veciñal mosense\nPola biodiversidade frente a eucaliptización.\nPosted on 3 mayo, 2017 Actualizado enn 16 mayo, 2017\nCo Real Decreto 630/2013 de 2 de agosto entra en vigor o Catálogo Español de Especies Exóticas e Invasoras, co obxecto de reforzar a protección do medio ambiente e a biodiversidade. O problema causado por esas especies foi considerado prioritario dentro da Estratexia da Biodiversidade da Unión Europea para o ano 2020, aprobando o Regulamento 2016/1141 sobre especies exóticas e invasoras.\nDende os anos 60, Galiza, Asturias, norte e centro de Portugal e sur-oeste de Andalucía foron territorios repoboados coa especie exótica eucalipto, para abastecer as fábricas de pasta de papel con esta madeira. O que nun principio pareceu que se trataba de dispor dun número determinado de hectáreas desa especie, co paso do tempo foi incrementándose exponencialmente.\nDende as 130.000 ha do ano 1973, segundo o primeiro inventario forestal do estado (IFN), en 2016 chega a ocupar na Galiza máis de 400.000 ha entre masas puras e mixtas (con outras especies), o que representa practicamente a quinta parte do monte galego. E dicir, os eucaliptais medraron en superficie un 300% en 43 anos.\nDito incremento asóciase a varias causas. A parte das repoboacións voluntarias apoiadas e subvencionadas dende a administración como único cultivo forestal alternativo, destaca o avance descontrolado cara as terras abandonadas por espallamento da semente, agravado polos incendios forestais, cando se dan as mellores condicións de propagación pola velocidade do lume e o lanzamento de muxicas (poden chegar a máis dun km, cos conseguintes riscos para a poboación do entorno). Nos últimos 40 anos, a superficie invadida pola semente de eucalipto só a consecuencia dos lumes forestais estímase en máis de 25.000 ha, aumentando o avance descontrolado desta especie.\nAdemais, os eucaliptais convértense en terreos con escasa biodiversidade, debido aos aceites esenciais das follas, que forman ao caer unha capa sobre o chan cunha baixa taxa de descomposición. Por outra banda, as raíces procuran humidade e auga chegando a percorrer máis de 50 m en eucaliptos de 25 m de altura, penetrando en depósitos e mananciais, e creando unha maraña superficial que impide a filtración das augas cara aos acuíferos.\nDende o punto de vista económico, cómpre engadir que moitos dos eucaliptais que pasaron dos tres aproveitamentos (tres cortas), pola perda de rendibilidade para o propietario quedan totalmente descoidados, con proliferación de abrochos de cepa, xerando espazos impenetrables de varas carentes de valor económico que fican nese estado ata que volven ser pasto do lume, incrementado a superficie de áreas degradadas.\nNa actualidade, aproximadamente 175.000 ha con eucaliptos están nesta situación. O Plan Forestal de Galiza de 1992, aprobado por unanimidade no Parlamento Galego para un período de 40 anos, que contemplaba poñer freo ás repoboacións de eucalipto, resultou un auténtico fracaso. Partía das referencias do Inventario Forestal Nacional (IFN) do ano 1986, onde os eucaliptais ocupaban 220.000 ha (a proliferación xa era notoria dende o inventario anterior). Analizando a secuencia evolutiva dos eucaliptais entre masas puras e mixtas na Galiza:\n1973: I Inventario Forestal Nacional: 131.800 hectáreas.\n1986: II Inventario Forestal Nacional: 220.000 hectáreas.\n1998: III Inventario Forestal Nacional: 350.000 hectáreas.\n2016: Máis de 400.000 ha.\nEvidénciase que no período de control previsto no Plan Forestal de Galiza, só entre 1992 (ano da súa publicación) e 1998, a superficie de eucalipto aumenta en 60.000 hectáreas; é dicir, en seis anos excédense as previsións totais do plan de 40 anos. Asemade, a proliferación do eucalipto ven acompañada de pragas e enfermidades, (algunhas foráneas, que chegaron coa importación de madeira desa especie), insectos como a Phoracantha semipunctata, o Gonipterus scutellatus (gorgullo do eucalipto) e fungos.\nIsto leva aos produtores e ás empresas pasteiras a aplicar insecticidas e funxicidas de forma extensiva e intensiva, con grande contestación social por empregar glifosato (de efectos nocivos para a saúde animal) para diminuír a carga do sotobosque, flufenoxurón (co nome comercial de “Cascade”, altamente perigoso) para combater o gorgullo, e a loita biolóxica coa solta de avispillas Anaphens nitens, insecto foráneo. A FAO tense pronunciado sobre as plantacións de eucaliptais novos (12-15 anos), que son os que chegan á quenda de corta ideal das fábricas de pasta de papel. Segundo a FAO, estas especies de medra rápida “non regulan tan ben o caudal hídrico coma os bosques naturais, as fortes e longas raíces superficiais fan que compitan coa vexetación rasante e cos cultivos veciños cando a auga escasea.\nOs eucaliptos non dan bos resultados para conter a erosión en condicións de seca, rematan coa vexetación rasante absorbendo a auga coas súas raíces. A tala continuada de eucaliptos a matarrasa (único método de tala utilizado), orixina un rápido esgotamento dos nutrientes do solo e impide o desenvolvemento de prantas-herbas de ciclo anual. Os eucaliptos desprazan os ecosistemas anteriores, apenas se constata a existencia de fauna, e reducen a biodiversidade”.\nSe analizamos a aplicación do Convenio Europeo da Paisaxe, Florencia 2000, que entrou en vigor no Estado en 2008, adaptado na Galiza coa Lei 07/2008 de Protección da Paisaxe de Galiza, e a Directiva Europea 2014/52/UE que avalía os proxectos públicos e privados sobre o medio ambiente, sendo de aplicación as repoboacións e intervencións nos montes, pode comprobarse que as administracións responsables fan caso omiso das recomendacións.\nÉ evidente o impacto que as repoboacións con eucaliptos e o seu espallamento tiveron, teñen e terán sobre o territorio galego de non modificarse as condicións actuais, nas que se ignoran os aspectos recollidos nas directivas europeas e na lexislación estatal e autonómica en materia de protección da paisaxe, e que dan como resultado centos de hectáreas continuadas, moitas delas afectadas por pragas, producindo anormalidades ambientais como a diminución dos caudais de pozos e mananciais, solos sen biodiversidade, carencia de fauna, contaminación por tratamentos químicos, etc.\nPolo tanto, existen motivacións suficientes para que o Ministerio de Medio Ambiente, Medio Rural e Mariño proceda á inclusión do eucalipto como especie exótica e invasora no Catálogo de Especies Exóticas e Invasoras do Estado Español, e de non ser así, que o Parlamento do estado español se pronuncie sobre o asunto.\nAdemais, proponse a adopción das medidas inmediatas URXENTES que se enumeran a continuación, mentres non se elabore unha nova normativa reguladora que as inclúa na Lei de Montes.\nPor todo isto, o Grupo Municipal GañaMos, presenta para a súa consideración e aceptación polo Pleno Municipal o seguinte ACORDO:\n– Aprobar a declaración do Concello de Cangas: “Menos eucalipto e máis biodiversidade” nos seguintes termos: Co fin de frear o esgotamento e desertización do solo e a ameaza ecolóxica que a especie exótica do eucalipto supón para os nosos ecosistemas, o Concello de Cangas declárase a prol da biodiversidade, do mantemento, conservación e recuperación sostible da flora e a fauna autóctona da nosa terra.\n– Solicitar do Ministerio de Medio Ambiente, Medio Rural e Mariño a inscrición do eucalipto no Catálogo de Especies Exóticas e Invasoras do estado español.\n– Coa inclusión no Catálogo de Especies Exóticas e Invasoras, e tendo en conta o impacto que podería ter tal resolución sobre algúns propietarios de montes, mentres non se elabore unha normativa para regular a superficie ocupada polo eucalipto adoptaranse as seguintes medidas de carácter urxente, mediante normativa vinculante para as comunidades autónomas:\n– Paralización de novas plantacións de eucalipto. Eliminación desta especie dos espazos sensibles (os incluídos na Lei de Espazos Naturais e Rede Natura).\n– Eliminación do eucalipto nun prazo de cinco anos das terras agrarias ocupadas dende o I Inventario Forestal Español, como primeiro paso na recuperación destes terreos.\n– Eliminación desta especie nun radio de 100 m dos mananciais e marxes de regatos e ríos nun prazo de cinco anos.\n– Ruptura da continuidade das masas forestais de eucalipto en montes veciñais en man común cada cinco hectáreas, con distancias mínimas de separación entre masas de 100 metros sen esa especie, e en terreos privados particulares cunha separación de 25 metros cada 0,5 hectáreas ocupadas por eucaliptos.\n– Separación de 200 metros de calquera ben inmoble, dos pastos e das zonas agrarias.\n– Instar ás administracións a que se doten de orzamento destinado a conceder axudas para o cumprimento destas medidas.\n– Trasladar este acordo á Consellaría de Medio Ambiente, á Consellaría de Medio Rural, ao Ministerio de Medio Ambiente, Medio Rural e Mariño, e ao Parlamento Europeo co obxecto de que esta especie se inclúa tamén dentro do Catálogo Europeo de Especies Exóticas e Invasoras.\nO Goberno galego do PP dixo NON a atender as necesidades dos nosos maiores.\nMoción para solicitar a supresión da peaxe da AP-9 entre Vigo e Tui


Adegas O Castro, un caso de emprendemento no rural galego – EnComún\n• Lorenzo López, empresario dunha cadea hoteleira en Canarias, con raíces en Pantón, está rehabilitando o convento dominico de San Martiño para fins turístico enolóxicos\nNa foto superior, as novas prantacións de Adegas O Castro. Foto GPCP\nA impresionante adega abovedada. Foto EC.\nO concello de Pantón caracterízase por ser un dos municipios da Ribeira Sacra con máis patrimonio arquitectónico en forma de templos relixiosos e pazos e casas grandes. Un deses, o convento dominico de San Martiño de Pantón cunha adega monacal abovedada única en Galicia, estivo á venda durante moito tempo, ata que Lorenzo López, empresario dunha cadea hoteleira en Canarias con raíces en Pantón, apostara por investir e emprender nel. “A idea é dunha persoa nativa de aquí que emigrou de nova e quixo volver ás súas orixes.\nO obxectivo era rehabilitar o convento e crear un proxecto vitícola sostible, moderno e mecanizado”, afirma o responsable de Adegas O Castro.\n“A iniciativa privada é moi importante para axudarnos a levantar o noso rural. Este proxecto xera empregos, movemento de xente, a hostalería e o sector servizos nótano. Sempre é unha honra que a xente volva á súa terra e queira investir nela. Confiamos e desexamos o mellor futuro para este proxecto e todas as iniciativas empresariais que temos en marcha en Pantón. O movemento xera movemento” sinala o alcalde de Pantón, José Luis Álvarez.\nAdegas O Castro adquiriu o convento e estao rehabilitando para fins turístico enolóxicos ao tempo que desde o 2019 estiveron traballando na compra de parcelas, “falando cos vecinos e percurando facer fincas grandes porque estamos nunha zona de minifundio e tentamos agrupar e buscar mínimo fincas de 10 e 20 hectáreas”.\nNa actualidade teñen prantacións en Espasantes e Atán, 120 hectáreas e a previsión é chegar a 200 hectáreas, “buscamos moitas variedades autóctonas da zona e centrámonos máis na Godello. Tamén puxemos Mencía, Loureira, Branco Lexítimo, montamos 10 hectáreas de Albariño nun parral. Buscamos facer mesturas destas variedades de uva para ter un viño con bo aroma, bo padal e que non teña moita graduación.” As cepas prántanse en chan, en zonas altas, “prantamos onde ninguén pranta en terreos que non tiñan utilidade e así revalorizamos estas terras que non son pastos para os xabarís e contribuimos a que non haxa incendios”. Doce persoas traballan en plantilla durante todo o ano e para as campañas como poda, prantación ou vendima, contrátanse empresas auxiliares, chegando a equipos de ata trinta persoas durante dúas ou tres semanas que traballan nunhas viñas totalmente mecanizadas.\nO principal destino dos viños que elaboren será o autoconsumo nos hoteis da cadea e podería entrar na D.O. Ribeira Sacra unha pequena parte das prantacións en zona de produción da D.O. Ribeira Sacra.\nA adega apura os pasos para ter todo preparado e que neste ano xa se podan abrir as portas “O convento vai ser enoturismo, levamos moito tempo na parte turística e todo se prepara en parte por iso. Por aquí vai a pasar moita xente, na parte alta temos dous grandes salóns para eventos e reunión.”•


Subject (*) Estatística Code 770G02008\nGeneral description Preténdese proporcionar ao estudante os coñecementos estatísticos básicos necesarios para o futuro Enxeñeiro en Enxeñaría Eléctrica. Empregarase un enfoque fundamentalmente aplicado. Neste sentido, darase prioridade á exposición intuitiva de conceptos e aos métodos aplicados sobre as demostracións matemáticas excesivamente formais. Máis detalladamente, preténdese alcanzar os seguintes obxectivos: 1. Completar os coñecementos previos do estudante sobre Estatística Descritiva (medidas de centralización e dispersión, representación gráfica de datos, etc.). 2. Introducir os conceptos de correlación e regresión para dúas variables. 3. Coñecer os conceptos básicos da Teoría da Probabilidade (probabilidade, probabilidade condicionada, variables aleatorias e as súas distribucións, etc.). 4. Introducir os conceptos fundamentais da Estatística Inferencial (estimación puntual, intervalos de confianza e contraste de hipóteses).


Balea Cultural | Lil Nas X: Evidenciando o conservadorismo da industria do country - El Salto - Galiza\nUn rapaciño de 19 anos de Atlanta (Georgia) removeu a crítica do xénero máis conservador da historia da música. Lil Nas X tivo a ousadía de combinar, nun tema de menos de dous minutos, o country co trap.\nCuberta de Old Town Road. Lil Nas X (Columbia Records)\nNo ano 2016, as típicas loitas por saber cal diría a crítica que foi o disco do ano deberían ter sido moito máis conflitivas do que foron. Neses doce meses, lanzaron novos álbumes Nick Cave & The Bad Seeds, Radiohead, Bon Iver, Solange, A Tribe Called Quest, Frank Ocean e un longo etcétera máis. Ademáis, foi o ano no que publicaron os seus últimos discos David Bowie e Leonard Cohen, tamén dunha calidade excepcional. Con todo, quen conseguiu máis eloxios por parte da crítica foi o sexto disco de Beyoncé, Lemonade.\nTratábase dun disco conceptual, no que mediante historias —que deron lugar a unha película— Beyoncé, de maneira persoal, metía aos ouvintes de cheo na súa vida. E todo isto facíao de maneira moi atrevida: non se pode definir Lemonade nun só estilo musical, tendo temas de rhythm and blues contemporaneo, pop, rap, rock, psicodelia e, incluso, country, como é o caso de Daddy Lessons.\nNa 59º gala dos Grammy, no ano 2017, Beyoncé e o seu sexto álbum recibiron nove nomeacións, gañando soamente dúas: mellor álbum urbano contemporáneo e mellor vídeo musical. Non debería sorprender a ninguén que os Grammys non celebren o que o resto da crítica, pois levan facendo anos (e anos, e anos...) o que queren, e ata o día de hoxe Beyoncé gañou só 23 dos 63 aos que estivo nomeada. Mais o quid da cuestión hoxe non é ese, senón o que pasou con aquel Daddy Lessons: os Grammys non aceptaran a súa inscrición a mellor tema de country.\nNon debería sorprender a ninguén que os Grammys non celebren o que o resto da crítica, pois levan facendo anos (e anos, e anos...) o que queren\nNo tema, Beyoncé fala do que ela mesma aprendeu do seu pai e o seu antigo manager. Tamén, fala de Biblias, armas de fogo e da segunda emenda da Constitución dos Estados Unidos (portar e usar armas, e esas cousas). Temáticas que, dende a mofa, ben poderían ser incluídas nun tema de country. Na parte estritamente musical, o pecado de Beyoncé para que Daddy Lessons non fora definible como country foi engadir nela unha guitarra acústica, cornos e palmas a maiores de todo o que define ao xénero como tal.\nPoderiamos deixalo como unha anécdota máis, pero fai ben pouco un rapaciño de 19 anos de Atlanta, Georgia, volveu facer que algo nos cheirase mal á hora de falar do xénero musical máis conservador da historia da música: Lil Nas X tivo a ousadía de combinar nun tema de menos de dous minutos o country con —agárrense— o trap!\nFotograma do filme do Lemonade de Beyoncé. HBO\nSendo honestos, ao falar de Lil Nas X non estamos a falar dun xenio da música, dun prodixio que coas súas propias habilidades reinventara o xénero musical, nin moito menos. De feito, se atendésemos a calidade, deberiamos continuar conversando sobre Beyoncé. A base na que se mesturan os estilos con tanto tino non é de Lil Nas X, senón dun adolescente holandés apodado como YoungKio. Lil Nas X atopou a canción na plataforma BeatStars, rapeou sobre ela e pronto se fixo viral grazas ao ton cómico co que rima no tema. De feito, se atendemos ao resto de temas do artista, veremos que a calidade é menor, e a capacidade para incluso elixir as bases deixa moito que desexar.\nPero o rapeiro de Atlanta soubo levar as redes, e a viralización levouno a lugares insospeitados incluso para el, Old Town Road, en marzo de 2019, chegou a tres listas de Billboard simultáneamente: Billboard Hot 100, Hot R&B/Hip Hop e Hot Country. Na lista de country, de feito, debutou no posto número 19, un feito histórico para unha canción dunha mestura de estilos tan atrevida e para un artista negro. Ao mesmo tempo, conseguía un contrato con Columbia Records (fogar de Beyoncé, Solange, ou Vampire Weekend, entre moitos outros).\nOld Town Road, en marzo de 2019, chegou a tres listas de Billboard simultáneamente\nAntes definimos o country como un xénero musical conservador, e agora é o momento de avanzar nesa idea atendendo aos feitos: atendendo ao posto 19 histórico nas listas do tema de Lil Nas X, Billboard tirou abaixo da lista o tema por “non ser suficientemente country”. Ante un tema que cumpre as normas básicas do estilo musical, aínda que se mesture con outro estilo musical, só nos queda tentar entender as verdadeiras razóns que fixeron que esta decisión saíra a adiante.\nNun primeiro lugar, sempre se adoita poñer como causa probable a cor da pel de Lil Nas X, pois a diferenza do que adoita ser habitual na música country, o rapeiro de Atlanta, ao igual que Beyoncé, é negro. Os tiros van por aí, mais deberiamos tentar facer unha análise un pouco máis elaborada.\n[Vídeo: Old Town Road – Lil Nas feat. Billy Ray Cyrus]\nA música trap, igual que o reguetón ou o hip hop, levan unha asociación pexorativa relacionada coa concepción clásica dos xéneros musicais e os artistas que durante toda a historia levan facendo este tipo de música. Así, aínda que hoxe en día sexan estilos musicais cada vez máis tratados por artistas de todos os países, cunha revaloración musical obvia, seguen a ter unha visión negativa en certas industrias e sectores musicais como pode ser o country.\nDe feito, se atendemos á “pureza” do estilo musical dos violíns, as guitarras e os banjos, veremos que non houbo problemas para que nas súas listas se mesturase o estilo musical con estilos coma o pop ou folk, e tampouco houbo ningún fallo en entender que o estilo musical debía evolucionar e incluír instrumentos eléctricos e aceptar o aumento de progresividade no xénero. O problema con incluír influencias musicais máis afastadas do estándar é o elemento clasista e racista que os eruditos do xénero musical levan cargando nas súas costas moito tempo, orixinando un estilo musical incapaz de evolucionar máis alá do que catro imbéciles sexan capaz de facer cunha guitarra eléctrica.\nO problema con incluír influencias musicais máis afastadas do estándar é o elemento clasista e racista que os eruditos do country levan cargando nas súas costas moito tempo\nPor outra banda, debemos atender ao feito histórico que conseguiu Lil Nas X: despois de case un século sen novidades reais, cunha industria musical antiga e conservadora, apareceu un rapaz que sabía mover as redes sociais e conseguiu un son máis moderno do que calquera outro artista puido facer: foi capaz de chegar ás clases populares, e, de repente, rebentou as listas máis importantes do country en Estados Unidos.\nLil Nas X fixo aparecer dende a nada unha canción moderna, fora dos controis discográficos, e por uns segundos levantou da súa poltrona aos xefazos das discográficas dun dos estilos musicais máis lucrativos de todo o mundo. Ante a incapacidade dunha mellor alternativa, decidiron xogar sucio e apartalo das listas do estilo.\nLil Nas X foi capaz de chegar ás clases populares, e, de repente, rebentou as listas máis importantes do country en Estados Unidos\nDende aquela, son moitas as voces que se ergueron tanto para defender e criticar a Lil Nas X. Aqueles con máis luces souberon recoñecer que a canción si era country, e quedaron aos pés do tema, pois os dous minutos merecían calquera loanza que chegase. Billy Ray Cyrus, máis coñecido a día de hoxe por ser o pai de Miley Cyrus, pero con dous albumes e un sinxelo na cima do top de country de Billboard, realizou un remix do tema para recoñecelo como parte do xénero e tentar que o tema saíra nas listas. Non o conseguiron, pero o resultado é fantástico.


Crónica anunciada dun ataque ao monte veciñal\nNo ano que andamos aprobouse a primeira revisión do plano forestal de Galiza. No apartado referente ao monte veciñal quedaba nitidamente escrito que o obxectivo cara a estas terras comunitarias era dobre. Por unha banda, sacarlle a xestión destas terras á veciñanza comuneira e, por outra, eliminar o carácter xermánico da titularidade veciñal. Para decatarse deste obxectivo basta con ler o que está na primeira revisión do plano forestal de Galiza: “Respecto aos montes veciñais faise necesaria regular de forma realista de este tipo de propiedade e a condición de comuneiro”.\nA finais do presente mes vaise debater no Parlamento galego a Lei de acompañamentos aos orzamentos xerais da Xunta da Galiza. Nos mesmos, o Partido Popular propón varias modificacións á Lei de montes veciñais. Unha destas modificacións refírese á inexistencia, extinción ou desaparición da comunidade veciñal. E a alternativa que dá é entregarlles os montes veciñais nesta situación aos concellos, non como xestores cautelares senón como titulares provisionais.\nEstamos de acordo de que hai que formular unha alternativa para os montes veciñais onde non exista comunidade veciñal. Mesmo poderiamos estar de acordo en que estes montes veciñais fosen xestionados polos concellos como xestores cautelares, nunca como titulares provisionais. Se a idea da Consellaría do Medio Rural fose esta, a xestión debería ter límites como poderían ser que nestes montes veciñais non se puidesen levar adiante actos de disposicións (alugueres, dereitos de superficie....), nin expropiacións, nin cesións a terceiros.\nMais a idea da Consellaría do Medio Rural non é esta. A idea é confiscarlle a titularidade da veciñanza comuneira e traspasarlla aos concellos, mesmo alterando os límites municipais e a lei de réxime local, cando afirma que se un monte veciñal ten a superficie en varios concellos será xestionado polo concello no que haxa máis superficie de monte veciñal.\nOutra das modificacións á lei de montes veciñais en man común proposta polo Partido Popular na lei de acompañamentos é a declaración dun monte veciñal en estado de grave abandono ou degradado. Define un estado de abandono cando o mesmo sufrise unha grave deterioración ecolóxica, non sexa explotado de acordo cos seus recursos ou sufra unha extracción abusiva dos mesmos.\nPoderiamos estar de acordo nesta definición dun monte veciñal en estado de grave de abandono ou degradado. Mais a modificación presentada polo Partido Popular no informe que ten que emitir para tal declaración engade que tamén se pode declarar un monte en estado de grave abandono ou degradado se as comunidades de montes non cumprisen os deberes e as obrigacións establecidas na normativa vixente. Por exemplo, que a comunidade de montes non envíe en tempo e forma a actualización do censo da veciñanza comuneira. Que terá que ver este incumprimento burocrático cunha extracción abusiva dos recursos do monte veciñal? Non ten nada que ver absolutamente. O único obxectivo que ten é darlle un motivo máis á Consellaría do Medio Rural para roubarlle a xestión á veciñanza comuneira para entregarlla de balde e por un período de 50 anos ás empresas madeireiras e forestais.\nÉ tal a ansia que ten a Consellaría en roubarlle á veciñanza a xestión das súas terras comunitarias que cae en flagrantes contradicións.\nAsí, o proceso para a declaración dun monte veciñal en estado de grave abandono ou degradado paralizaríase se se presenta un novo plano de ordenación. Os planos de ordenación son documentos técnicos que son acordados pola veciñanza comuneira, elaborados por persoal cualificado e aprobados pola Consellaría do Medio Rural tendo esta a obriga legal de vixiar o seu cumprimento. Polo tanto, se nun monte veciñal con plano de ordenación se dá unha extracción abusiva dos seus recursos, parte da culpa sería da consellaría. Xa que logo, tamén habería que declarar o señor conselleiro e todo o seu equipo dirixente en estado de grave abandono ou degradado.\nAnte esta situación de suma gravidade para os montes veciñais, a Orgaccmm solicitou dos grupos parlamentares do Parlamento da Galiza que promovesen iniciativas para que se retirasen as modificación na Lei de acompañamento ao respecto da Lei de montes veciñais.\nataque propiedade medio rural monte comunal Xosé Alfredo Pereira Martínez


Inicio > Historias > Unha boa decisión\n> Unha boa decisión <\nDurante a excelente conferencia sobre transplantes que impartiu dentro da Mostra de Ciencia e Cinema, o cirurxián José Cuenca fai repetidas alusións ao déficit de doazón de órganos que existe no noso país. Os anuncios triunfalistas doutrora que colocaban o complexo hospitalario Juan Canalejo á cabeza do estado por número de transplantes de corazón ocultaban un dato decisivo: que practicamente a metade dos órganos empregados chegaba de fóra de Galiza. O problema é que a progresiva descentralización do sistema sanitario estimulou o desenvolvemento de unidades de transplantes nas diferentes autonomías, e o que se promove agora é un certo nivel de "autoabastecemento" de órganos: sen contar aqueles casos de máxima urxencia -os chamados código cero-, a tendencia é a que cada centro hospitalario realice tantas operacións de transplante como doazóns consiga. Se en Galiza non se fan máis transplantes, en suma, é porque non hai máis órganos; e o certo é que as estatísticas de doazón non nos deixan en bo lugar. Non só estamos por debaixo da media estatal, 33,8 doazóns por millón de habitantes, senón que constituimos unha desafortunada excepción na metade norte peninsular: os veciños asturianos sácannos once puntos de vantaxe, e os vascos máis de quince.\nO 15,2% das familias ás que se lles explica a posibilidade de empregar os órganos da persoa falecida para salvar outras vidas rexeita a doazón. Cada ano pérdese a oportunidade de facer centos e centos de transplantes por mor desas negativas; por iso é extremadamente importante que todos tomemos conciencia do problema e que expresemos da maneira explícita diante da nosa familia o desexo de doar os nosos órganos tralo falecemento. Aínda que non é nin moito menos imprescindíbel, si é útil para deixar clara a nosa intención obter a tarxeta de doador, que pode conseguirse cubrindo este formulario online. Non leva nada de tempo, así que se non o fixeron até agora non o deixen para despois: este é un momento estupendo para tomar unha boa decisión. ¶\n2007-11-15, 03:37 | 2 comentarios\nURL de trackback de esta historia http://pawley.blogalia.com//trackbacks/53423\nDe: jordon Fecha: 2019-05-06 15:22\nDe: espn.com/activate Fecha: 2019-11-10 16:56


O Concello renovará as butacas durante o verán para non causar molestias aos afeccionados durante esta temporada. Estes traballos serán incluídos dentro da licitación das obras de Marcador, que sairán a licitación "de xeito inmediato".\nO goberno local adicará 650.000 euros a obras de conservación e reforzo de muros e noiros de titularidade municipal. Neste mo.mento, hai detectados dezaoito actuacións prioritarias en distintas parrorquias da cidade.\nPor cuarto ano consecutivo, o Concello impulsa esta campaña, organizada con motivo do Día mundial do cancro de mama, e desde este xoves instalará na Porta do Sol dous contedores rosas durante dúas semanas. O vidro reciclado nestes "iglús" transformarase nunha doazón á Fundación Sandra Ibarra de solidariedade contra o cancro.


A vaga de lume é avivada co vento dos restos do furacán Ophelia, que traerán chuvia escasa - Praza Pública\nO furacán Ophelia, cruzando o Atlántico e achegándose a Galicia\nTemperaturas máximas deste domingo en Galicia\nA vaga de lume que acadou toda a súa crueza este domingo está avivada polos restos do furacán Ophelia, que tras cruzar o océano Atlántico se achega a Galicia xa sen ser un furacán en sentido estrito, pero si provocando condicións meteorolóxicas que fan aínda máis difícil a loita contra os incendios e facilitan o seu espallamento. Tal e como avanzou http://4gotas.com, os modelos meteorolóxicos indican que na noite deste domingo os ventos superarán os 100 quilómetros por hora e a chuvia, aínda que chegará, será escasa.\nOs ventos do sur impulsados ata Galicia por este fenómeno meteorolóxico subiron as temperaturas este 15 de outubro en todo o país ata valores propios de pleno verán. A práctica totalidade do territorio galego superou os 30 graos de temperatura e no Baixo Miño os termómetros subiron ata preto dos 35 graos, segundo os datos fornecidos por Meteogalicia. Mentres, en áreas do interior de Ourense e Pontevedra a humidade relativa da xornada non foi moi alén do 30%. No resto de Galicia a humidade foi maior, precisamente, polos efectos de Ophelia.\nÁ combinación de alta temperatura e baixa humidade uniuse este domingo o forte vento. Como detallan dende 4gotas.com, os refachos de Ophelia en Galicia son os "propios dun furacán de categoría 2", isto é, con máis de 120 quilómetros por hora "na Costa da Morte e zonas altas do oeste e do norte", e na contorna dos 100 quilómetros por hora no resto do litoral.\nOs modelos de predición de Meteogalicia indican que as chuvias chegarán entre as dúas e as catro da madrugada do domingo ao luns á metade oeste do país, polo que poden contribuír a apagar o lume malia a súa escasa cantidade. Non sucederá o mesmo no interior de Ourense, onde a predición non contempla precipitacións.


A Deputación sortea a través da súas redes sociais entradas para o Breogán e o CD Lugo - Xornal Galicia\nA Deputación sortea a través da súas redes sociais entradas para o Breogán e o CD Lugo\n23 Octubre 2018 763 votos\nA Deputación sortea a través das súas redes sociais corporativas entradas para asistir a partidos do CCBreogán e o CD Lugo que se disputen na cidade lucense. Cada semana, e ata final de ano, haberá un total de 4 gañadores, 2 para o partido do Breogán e 2 para o do CD Lugo, que recibirán 2 entradas. O único requisito para participar neste sorteo é ser maior de 14 anos e seguir as contas oficiais da Deputación https://twitter.com/depulugo e https://www.facebook.com/diputacionlugo/ O 1º dos sorteos comezará este luns para os partidos do CB Breogán e o Obradoiro CAB, e para o CD Lugo e Cádiz Club de Fútbol.\nO prazo de participación arrancará cada luns ás 12:00 horas e rematará cada xoves ás 12:00 horas. Só se sortearán entradas para os partidos xogados como local. As persoas que desexen participar no sorteo deberán interactuar na rede social que desexen do seguinte xeito:\n- CB Breogán:\nA páxina oficial https://www.facebook.com/diputacionlugo/ realizará unha publicación para concorrer ás entradas. As persoas que desexen participar deberán darlle a “Me Gusta”, e comentar nomeando ao CCBreogán https://www.facebook.com/CBBreogan/ e empregando a etiqueta #LugoCambia.\nEn Twitter, o perfil oficial da Deputación https://twitter.com/depulugo realizará tamén unha publicación, que deberá ser retuiteada con comentario, nomeando ao https://twitter.com/cbbreogan e empregando o hashtag #LugoCambia\n- CD Lugo:\nA páxina oficial https://www.facebook.com/diputacionlugo/ realizará unha publicación para concorrer ás entradas. As persoas que desexen participar deberán darlle a “Me Gusta”, e comentar nomeando ao CD Lugo https://www.facebook.com/cdeportivolugo/ e empregando a etiqueta #LugoCambia.\nEn Twitter, o perfil oficial da Deputación https://twitter.com/depulugo realizará tamén unha publicación, que deberá ser retuiteada con comentario, nomeando ao CD Lugo https://twitter.com/cdeportivolugo e empregando o hashtag #LugoCambia\nCada semana haberá 4 gañadores:\n- 1 gañador de 2 entradas para o encontro oficial da Liga ACB que dispute o CB Breogán no Pazo Provincial dos Deportes, que participase no sorteo de Facebook\n- 1 gañador de 2 entradas para o encontro oficial da Liga ACB que dispute o CB Breogán no Pazo Provincial dos Deportes, que participase no sorteo de Twitter\n- 1 gañador de 2 entradas para o encontro oficial da Liga 123 que dispute o CD Lugo no Estadio Anxo Fernández Carro, que participase no sorteo de Facebook\n- 1 gañador de 2 entradas para o encontro oficial da Liga 123 que dispute o CD Lugo no Estadio Anxo Fernández Carro, que participase no sorteo de Twitter\nEstas persoas poderán recoller as súas entradas ata o venres anterior a cada partido as 14:00 horas, presentando o seu DNI na Área de Deportes. As bases que rexen o sorteo son públicas e poden consultarse en www.deputacionlugo.gal


O alcalde asinou a rehabilitación das murallas de Castro con Fomento, que elevará o investimento para a Avenida de Madrid | Noticias Vigo\nAbel Caballero amosouse este martes “encantado” coa reunión celebrada en Madrid co secretario de Estado de Infraestruturas do Ministerio de Fomento, Pedro Saura, viaxe da que volveu coa rehabilitación da fortaleza rubricada e co compromiso de Fomento de aumentar o investimento para humanizar a Avenida de Madrid.\nO alcalde valorou este martes a reunión celebrada na tarde de onte en Madrid, da que saíu “encantado” polos compromisos adquiridos polo Ministerio de Fomento nos temas que competen á cidade.\nAsí, Caballero puxo en valor que a rehabilitación da muralla do Castro é unha “realidade” xa asinada onte nun convenio entre o Concello e o Ministerio, por importe total de 835.000 euros. Ao estar rubricado, o acordo é “operativo e irreversible”, subliñou.\nEn segundo lugar, o alcalde deu conta da mellora do proxecto de humanización da Avenida de Madrid, vial titularidade do Ministerio que será reformado ata a Praza de España. Caballero recordou que existe un convenio firmado por 10 millóns ao que o goberno vigués quixo incorporar melloras no proxecto ao ser a avenida completamente “urbana”, entre estas, novo saneamento, abastecemento, zonas verdes, iluminación, esculturas e unha fonte, unha addenda por valor de 4,4 millóns.\nDetallou o rexedor que a proposta municipal estaba “técnicamente aceptada” pero faltaba pechar o financiamento. Pese a ser cuestións urbanas, Abel Caballero conseguiu do secretario de Estado que o Ministerio de Fomento eleve a inversión inicial e se manteñan as proporcións acordadas: dous terzos (9,6 millóns) a cargo do Goberno de España e o terzo restante (4,8 millones), abonados polo Concello. A administración local será ademais a encargada de licitar, contratar e dirixir esta obra, chamada a ser unha das humanizacións máis importantes da cidade, unha “entrada notable” de Vigo.\nCaballero e Saura tamén pasaron revisión á situación da Alta Velocidade de Vigo a Ourense por Cerdedo. A licitación do estudo hidroxeolóxico foi publicado no BOE do pasado 5 de febreiro e o alcalde avanzou que o luns, 11 de marzo, péchase o prazo de presentación de ofertas ao contrato.\nPor outra banda, no tocante ao túnel de saída da autovía Vigo-Porriño, Abel Caballero coñeceu onte en Madrid que o goberno de Mariano Rajoy, segundo explicou este martes, deixou caducar a avaliación do impacto ambiental deste tramo que xa estaba realizada, algo “tremendo” polo que pediu “explicacións”. O actual Goberno de España, engadiu, está a recuperar o posible do estudo básico para volver solicitar o análise ambiental do túnel.